İnci Eviner

İnci Eviner (s. 1956) on turkkilainen taiteilija. Hän tekee maalauksia, fotomontaaseja, veistoksia ja videoteoksia. 

Eviner on valmistunut Istanbulin taideakatemiasta ja suorittanut siellä maisterintutkinnon 1980. Vuonna 1998 hän opetti Yıldızin yliopistossa taiteen ja muotoilun osastolla. Hän sai tohtorinarvon Mimar Sinanin yliopistosta vuonna 2006. Ensimmäinen oma näyttely hänellä oli 1981 Istanbulissa Valtion maalaus- ja veistosmuseossa. Sen jälkeen hänellä on ollut useita yksityisnäyttelyitä ja hän on osallistunut myös yhteisnäyttelyihin niin Turkissa kuin ulkomaillakin.

Evinerin teos Haaremi oli esillä Turun taidemuseon Pimiössä maaliskuussa 2012. Teos on videoteos, jossa on Antoine Ignace Mellingin etsaus haaremista, joka herää eloon.

Lähteet 

Turkkilaiset taiteilijat
Vuonna 1956 syntyneet
Elävät henkilöt